《持节东鲁为周希源冬官赋》
明代·罗钦顺

展亲共喜天书下，持节遥看水部东。麟角新声谐律吕，马头晴色见龟蒙。

心驰阙里春风动，宴锡灵光礼数隆。周度想应河患急，早摅筹策赞司空。

作者简介：（1465—1547） 明江西泰和人，字允升，号整庵。弘治六年进士。授编修，迁南京国子监司业，以实行教士。忤刘瑾，革职为民。瑾诛复官，累迁吏部右侍郎。世宗即位，擢吏部尚书，以与张璁、桂萼同朝为耻，辞归。家居二十年，潜心性理之学。初笃信佛学，后舍弃。认为博学、审问、慎思、明辨、笃行，废一不可，卒谥文庄。有《困知记》、《整庵存稿》。